**Danny Groulx** (s. 23. kesäkuuta 1981 LaSalle, Québec, Kanada) on kanadalainen entinen jääkiekkopuolustaja. Hän pelasi suurimman osan ammattilaisurastaan AHL:ssä, jossa Groulx voitti Calder Cupin Hamilton Bulldogsin riveissä vuonna 2007. Kauden 2009–2010 päätteeksi hänet palkittiin liigan parhaana puolustajana Eddie Shore Awardilla. Groulx'lla oli sopimus kahden NHL-organisaation kanssa, mutta hän ei kuitenkaan koskaan pelannut liigassa. Groulx vietti uransa viimeiset vuodet Euroopassa pelaten KHL:ssä, Suomessa ja Ranskassa. Hän on myös junioriliiga QMJHL:n kaikkien aikojen tehokkain ja eniten syöttöpisteitä tehnyt puolustaja tehtyään yhteensä 341 runkosarjaottelussa tehot 66+266=332. Groulx toimii nykyään Collège Charles-Lemoyne Riverainsin juniorijoukkueen apuvalmentajana.

Pelityyli
---------

Eliteprospects.com -sivuston Erik K. Pirin mukaan Groulx oli hyökkäävä puolustaja, joka oli käyttökelpoinen ylivoimalla. Hänen vahvuuksiinsa kuului syöttötaidot ja visio. Groux'lla oli hyvä laukaus ja hänellä oli myös röyhkeyttä. Groulxin heikkouksiin kuului oman pään pelaaminen ja liike.

Ura
---

### Junioriura

Groulx aloitti QMJHL:ssä kaudella 1997–1998 Val-d'Or Foreursin riveissä voittaen liigan mestaruuden jo tulokaskautensa päätteeksi. Kesken kauden 1998–1999 hän siirtyi Acadie-Bathurst Titaniin, jossa Groulx voitti kauden päätteeksi taas QMJHL:n mestaruuden.

Kaudeksi 1999–2000 Groulx'n QMJHL-seuraksi vaihtui Victoriaville Tigres. Hän pelasi pelipaikastaan huolimatta kautensa yli piste per peli -tahtia ja teki 66 runkosarjaottelussa tehot 12+55=67, joilla Groulx oli Tigresin tehokkain puolustaja ja sijoittui koko QMJHL:n puolustajien pistepörssissä seitsemänneksi. Kaudella 2000–2001 hänen pistesaldonsa runkosarjassa nousi 87 tehopisteeseen, jolla Groulx sijoittui liigan puolustajien pistepörssissä kolmanneksi. Hänellä oli myös sarjan puolustajien paras teholukema +53. Kevään 2001 pudotuspeleissä Groulx putosi Tigresin kanssa jo konferenssin semifinaaleissa 13 pelatun ottelun jälkeen, mutta hän oli siitä huolimatta tehoilla 2+19=21 joukkueen paras syöttäjä sekä pudotuspelien tehokkain puolustaja Val-d’Or Foreursin Chris Lynessin kanssa. Groulx valittiin kauden päätteeksi QMJHL:n ensimmäiseen tähdistökentälliseen.

Viimeisellä QMJHL-kaudellaan 2001–2002 Groulx teki 68 runkosarjaottelussa puolustajalle huimat tehot 29+83=112. Hän voitti ylivoimasesti liigan puolustajien pistepörssin ja jakoi koko QMJHL:n syöttöpörssin kolmannen sijan joukkuetoverinsa Carl Malletten kanssa. Groulx voitti myös kevään 2002 pudotuspelien piste- ja syöttöpörssin tehtyään 22 ottelussa tehot 9+30=39. Hän voitti jo kolmannessa QMJHL-seurassaan liigan mestaruuden. Groulx palkittiin pudotuspelien parhaana pelaajana Guy Lafleur Trophylla, liigan parhaana puolustajana Emile Bouchard Trophylla, valittiin ensimmäiseen tähdistökentälliseen sekä koko CHL:n ensimmäiseen tähdistökentälliseen. Hän voitti QMJHL:n mestaruuden lisäksi myös Memorial Cup -turnauksen mestaruuden. Groulx palkittiin turnauksen arvokkaimpana pelaajana Stafford Smythe Memorial Trophylla ja valittiin tähdistökentälliseen.

Groulx on QMJHL:n kaikkien aikojen tehokkain ja eniten syöttöpisteitä tehnyt puolustaja tehtyään yhteensä 341 runkosarjaottelussa tehot 66+266=332. Hän on liigan pudotuspelihistorian paras syöttäjä ja kolmanneksi paras pistemies tehtyään yhteensä 78 ottelussa tehot 12+59=71.

### Ammattilaisura

Groulx KHL-joukkue Torpedo Nižni Novgorodin paidassa kaudella 2010–2011.
NHL-varaamaton Groulx teki vapaana agenttina kolmivuotisen tulokassopimuksen Detroit Red Wingsin kanssa elokuussa 2002. Hän pelasi kaikki kolme sopimuskauttaan kokonaan AHL:ssä ja lähinnä Grand Rapids Griffinsin paidassa. Groulx'lla oli kaudella 2003–2004 joukkueen paras teholukema +20. Kesken viimeisen sopimuskautensa 2004–2005, maaliskuussa 2005 hänet lainattiin Manitoba Mooseen. Kauden 2005–2006 Groulx pelasi Saksan DEL-liigaa Kassel Huskiesin riveissä, mutta joukkue putosi kuitenkin kauden päätteeksi 2. Bundesligaan.

Syksyllä 2006 Groulx osallistui NHL-joukkue Montréal Canadiensin harjoitusleirille, mutta hän siirtyi kaudeksi 2006–2007 kuitenkin AHL-sopimuksella Hamilton Bulldogsiin, jossa Groulx voitti Calder Cupin. Kaudella 2007–2008 hän jatkoi AHL-uraansa Manitoba Moosessa ja kaudeksi 2008–2009 Groulx teki sopimuksen Rockford IceHogsin kanssa. Kaksi vuotta aiemman syksyn tapaan hän osallistui joukkueen NHL-organisaation harjoitusleirille tällä kertaa Chicago Blackhawksissa. Groulx oli runkosarjassa IceHogsin tehokkain puolustaja tehoilla 6+34=40 ja hänen teholukemansa +40 oli joukkueen paras.

Heinäkuussa 2009 Groulx teki vapaana agenttina vuoden mittaisen ja kaksisuuntaisen NHL-sopimuksen San Jose Sharksin kanssa. Hän pelasi kuitenkin taas koko kauden farmissa ja oli Worcester Sharksin paras pistemies ja syöttäjä tehoilla 14+52=66, joilla Groulx voitti myös AHL:n puolustajien pistepörssin. Hänet palkittiin kauden päätteeksi liigan parhaana puolustaja Eddie Shore Awardilla ja valittiin ensimmäiseen tähdistökentälliseen.

Kaudeksi 2010–2011 Groulx siirtyi KHL-joukkue Torpedo Nižni Novgorodiin, jonka tehokkain puolustaja hän oli tehoilla 2+23=25. Kaudella 2011–2012 Groulx jatkoi KHL-uraansa ensin Dinamo Minskissä, josta hän siirtyi lokakuussa 2011 Jugra Hanty-Mansijskin riveihin.

Kaudeksi 2012–2013 Groulx palasi vuoden mittaisella ja kaksisuuntaisella sopimuksella San Jose Sharksin organisaatioon. Hän pelasi kautensa taas kokonaan AHL:ssä. Maaliskuussa 2013 Groulx siirtyi AHL-kaupassa Worcester Sharksista Chicago Wolvesin joukkueeseen. Hän oli kauden jälkeen vapaana agenttina lokakuuhun saakka, jolloin Groulx siirtyi try-outille ECHL-joukkue Florida Everbladesiin. Hän ei jatkanut joukkueessa, mutta Groulx löysi samassa kuussa uuden seuran SM-liigajoukkue Porin Ässistä, jonne hän siirtyi loppukauden 2013–2014 kattavalla sopimuksella. Groulx osoittautui kuitenkin pettymykseksi ja pelasi 14 ottelua tehopistein 1+1=2 ja keräten teholukeman –7. Hän jäi ajoittain myös kokoonpanon ulkopuolelle ja lopulta Ässät purki Groulx'n sopimuksen helmikuussa 2014. Hän ei pelannut loppukaudella enää missään.

Lokakuussa 2014 Groulx siirtyi try-outille ECHL-joukkue Florida Everbladesiin. Hän ei kuitenkaan saanut joukkueeseen sopimusta. Marraskuussa Groulx siirtyi loppukauden 2014–2015 kattaneella sopimuksella Ranskan Ligue Magnusin Rouen Hockey Élite 76:een. Hän oli pudotuspeleissä tehoilla 1+3=4 joukkueen paras syöttäjä ja Groulx jakoi Rouenin sisäisen pistepörssin voiton Marc-André Thinelin ja Patrick Coulomben kanssa. Hän voitti kauden aikana Ranskan liigacupin.

Huhtikuussa 2016 Groulx ilmoitti lopettaneensa pelaajauransa oltuaan lähes vuoden pelaamatta. Taustalla oli hänen paluunsa kotiseudulleen Québeciin, kun Groulx'n lapset aloittivat koulun. Hän siirtyi kaudeksi 2016–2017 Collège Charles-Lemoyne Riverainsin juniorijoukkueen apuvalmentajaksi.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1997–1998 | Val-d’Or Foreurs | QMJHL | 63 | 4 | 16 | 20 | 61 | 19 | 1 | 4 | 5 | 18 |
| 1998–1999 | Val-d’Or Foreurs | QMJHL | 36 | 3 | 26 | 29 | 55 | – | – | – | – | – |
|  | Acadie-Bathurst Titan | QMJHL | 36 | 2 | 15 | 17 | 51 | 18 | 0 | 2 | 2 | 6 |
|  | Acadie-Bathurst Titan | M-Cup | – | – | – | – | – | 3 | 0 | 0 | 0 | 0 |
| 1999–2000 | Victoriaville Tigres | QMJHL | 66 | 12 | 55 | 67 | 131 | 6 | 0 | 4 | 4 | 14 |
| 2000–2001 | Victoriaville Tigres | QMJHL | 72 | 16 | 71 | 87 | 164 | 13 | 2 | 19 | 21 | 46 | Ykköstähdistö |
| 2001–2002 | Victoriaville Tigres | QMJHL | 68 | 29 | 83 | 112 | 165 | 22 | 9 | 30 | 39 | 68 | Ykköstähdistö |
|  | Victoriaville Tigres | M-Cup | – | – | – | – | – | 6 | 2 | 5 | 7 | 10 | Ykköstähdistö |
| 2002–2003 | Grand Rapids Griffins | AHL | 71 | 3 | 7 | 10 | 52 | 7 | 0 | 1 | 1 | 7 |
| 2003–2004 | Grand Rapids Griffins | AHL | 79 | 8 | 13 | 21 | 93 | 3 | 0 | 0 | 0 | 0 |
| 2004–2005 | Grand Rapids Griffins | AHL | 53 | 1 | 11 | 12 | 90 | – | – | – | – | – |
|  | Manitoba Moose | AHL | 16 | 2 | 5 | 7 | 16 | 13 | 1 | 3 | 4 | 14 |
| 2005–2006 | Kassel Huskies | DEL | 51 | 2 | 11 | 13 | 93 | – | – | – | – | – |
| 2006–2007 | Hamilton Bulldogs | AHL | 58 | 0 | 16 | 16 | 62 | 22 | 6 | 6 | 12 | 14 | Calder Cup |
| 2007–2008 | Manitoba Moose | AHL | 58 | 4 | 20 | 24 | 32 | 6 | 2 | 1 | 3 | 12 |
| 2008–2009 | Rockford IceHogs | AHL | 80 | 6 | 34 | 40 | 58 | 4 | 0 | 2 | 2 | 2 |
| 2009–2010 | Worcester Sharks | AHL | 80 | 14 | 52 | 66 | 80 | 10 | 1 | 6 | 7 | 6 | Ykköstähdistö |
| 2010–2011 | Torpedo Nižni Novgorod | KHL | 38 | 2 | 23 | 25 | 50 | – | – | – | – | – |
| 2011–2012 | Dinamo Minsk | KHL | 4 | 0 | 0 | 0 | 2 | – | – | – | – | – |
|  | Jugra Hanty-Mansijsk | KHL | 20 | 0 | 2 | 2 | 20 | 1 | 0 | 0 | 0 | 0 |
| 2012–2013 | Worcester Sharks | AHL | 33 | 4 | 12 | 16 | 24 | – | – | – | – | – |
|  | Chicago Wolves | AHL | 13 | 2 | 4 | 6 | 4 | – | – | – | – | – |
| 2013–2014 | Ässät | SM-liiga | 14 | 1 | 1 | 2 | 12 | – | – | – | – | – |
| 2014–2015 | Rouen HE | Ranska | 13 | 1 | 9 | 10 | 16 | 4 | 1 | 3 | 4 | 6 |
| 2 kautta | yhteensä | KHL | 62 | 2 | 25 | 27 | 72 | 1 | 0 | 0 | 0 | 0 |
| 8 kautta | yhteensä | AHL | 541 | 44 | 174 | 218 | 511 | 65 | 10 | 19 | 29 | 55 |
| 1 kausi | yhteensä | DEL | 51 | 2 | 11 | 13 | 93 | – | – | – | – | – |
| 1 kausi | yhteensä | SM-liiga | 14 | 1 | 1 | 2 | 12 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Danny Groulx**.
* Danny Groulx The Internet Hockey Databasessa (englanniksi)
* Danny Groulx *Elite Prospects*. Everysport Media Group AB.  (englanniksi)

### Viitteet

1. 1 2  Elite Prospects All-Time Stats (englanniksi)
2. 1 2 3 4 5 6 7 8 9 10  Danny Groulx *Elite Prospects*. Everysport Media Group AB.  (englanniksi)
3. 1 2  Danny Groulx The Internet Hockey Databasessa (englanniksi)
4. ↑  Elite Prospects (englanniksi)
5. 1 2  Danny Groulx – The Hockey news (englanniksi)
6. ↑  NHL:ssä tapahtuu: Zubov tuorein KHL-muuttaja *Jatkoaika.com*.  30.7.2009. Jatkoaika r.y. Viitattu 28.10.2013.
7. ↑  Канадец Дэнни Гру перешел в минское "Динамо" *sport.tut.by*.  10.3.2011. СПОРТ.TUT.BY.  Arkistoitu 29.10.2013. Viitattu 28.10.2013. (venäjäksi)
8. ↑  Изменения в составе ХК «Югра» *ugra-hc.ru*.  12.10.2011. ХК «Югра». Viitattu 28.10.2013. (venäjäksi)
9. ↑  Sharks Sign Defenseman Danny Groulx  2.7.2010. SAN JOSE, California:  San Jose Sharks. Viitattu 28.10.2013. (englanniksi)
10. ↑  Wolves Add Groulx, Lose Joslin  22.3.2013. Chicago Wolves Hockey.  Arkistoitu 29.10.2013. Viitattu 28.10.2013. (englanniksi)
11. ↑  ECHL Transactions – Oct. 8 *ECHL.com*.  8.10.2013. The ECHL. Viitattu 28.10.2013. (englanniksi)
12. ↑  Ässät löysi etsimänsä *Jatkoaika.com*.  28.10.2013. Jatkoaika r.y. Viitattu 28.10.2013.
13. ↑  Groulx ei jatka Ässissä − Rinteen sopimuksen optio on käytetty *Jatkoaika.com*.  28.2.2014. Jatkoaika r.y. Viitattu 21.11.2016.
14. ↑  Groulx hakee pelipaikkaa ECHL:stä *Jatkoaika.com*.  4.10.2014. Jatkoaika r.y. Viitattu 21.11.2016.
15. ↑  Ässistä tuttu floppipuolustaja siirtyy Ranskaan  19.11.2014. SuomiKiekko. Viitattu 21.11.2016.
16. ↑  Bergeron, Joëlle: Danny Groulx annonce sa retraite *lereflet.qc.ca*.  24.2.2016. Médias Transcontinental SENC.  Arkistoitu 22.11.2016. Viitattu 21.11.2016. (ranskaksi)